Source: http://www.rvr.sk/sk/spravy/index.php?aktualitaId=816
Timestamp: 2019-04-25 19:44:11+00:00
Document Index: 14588984

Matched Legal Cases: ['§ 16', '§ 20', '§ 16', '§ 20', '§ 23', '§ 16', '§ 32']

Tlačová informácia zo zasadnutia RVR, dňa 27.01.2009 - Rada pre vysielanie a retransmisiu
dňa 27.01.2009 v sídle Rady pre vysielanie a retransmisiu
-	udelila predchádzajúci súhlas s prevodom obchodného podielu spoločníka spoločnosti RING TV s.r.o., Bratislava Ing. Kataríny Lešickej, Senec vo výške 100% na základnom imaní na nadobúdateľa Romana Jankoviča;
-	udelila licenciu na televízne vysielanie prostredníctvom MVDS spoločnosti Decora s.r.o., Čadca (názov programovej služby – Vaša TV);
-	začala správne konanie voči vysielateľovi na základe zákona Slovenskej televízii z dôvodu možného porušenia § 16 písm. e) ZVR v súvislosti s nedodaním súvislých záznamov vysielania zo dňa 21.10.2008;
-	začala správne konanie voči vysielateľovi na základe zákona Slovenskej televízii z dôvodu možného porušenia § 20 ods. 6 ZVR v súvislosti s neuplatnením Jednotného systému označovania v prehľade programov na program Za železnou oponou na internetovej stránke vysielateľa;
-	začala správne konanie voči spoločnosti MARKÍZA-SLOVAKIA spol. s r.o. z dôvodu možného porušenia § 16 písm. b) ZVR (objektívnosť spravodajstva) v súvislosti s odvysielaním programu Na telo zo dňa 19.10.2008;
-	začala správne konanie voči spoločnosti MAC TV s.r.o. z dôvodu možného porušenia § 20 ods. 4 a 5 ZVR (ochrana maloletých) v súvislosti s odvysielaním reklamy na DVD Kickboxer 4 po odvysielaní programu Pinocchio dňa 8.11.2008;
-	uložila sankciu – upozornenie na porušenie zákona spoločnosti MARKÍZA-SLOVAKIA spol. s r.o. za porušenie § 23 ods. 1 ZVR v súvislosti s nevyhradením väčšinového podielu európskym dielam za mesiac august 2008;
-	uložila sankciu – pokutu vo výške 170 eur spoločnosti MARKÍZA-SLOVAKIA spol. s r.o. za porušenie § 16 písm. e) ZVR v súvislosti s nedodaním súvislých záznamov vysielania zo dňa 1.10.2008;
-	uložila sankciu – pokutu vo výške 1700 eur vysielateľa na základe zákona – Slovenský rozhlas za porušenie § 32 ods. 12 ZVR (skrytá reklama) v súvislosti s odvysielaním informácií o rockovej opere Kráľ Štefan v rámci programu Téma redaktora zo dňa 1.10.2008.
Ostatné prijaté uznesenia zo dňa 27.1.2009 budú uverejnené v zápisnici zo zasadnutia Rady na jej internetovej stránke.
Tlačová informácia zo zasadnutia RVR, dňa 27.01.2009 (PDF)
Tlačová informácia zo zasadnutia RVR, dňa 27.01.2009 (DOC)